O PROGRAMA ERASMUS+, PROMOVIDO POLA OMIX, FOMENTA A MOBILIDADE ENTRE MOZOS/AS DE CARRAL, ITALIA E POLONIA | Concello de Carral\nA OMIX leva un tempo traballando nun programa novedoso no concello, o programa ERASMUS+. Este programa que pretende fomentar a mobilidade entre a mocidade, así coma a aprendizaxe en diferentes ámbitos, como a educacion, a formacion o deporte ou a xuventude.\nEVS CARRAL: Let´s experience volunteering!, é o nome do proxecto co que a OMIX de Carral, se involucra neste programa, sendo unha das pouco mais de cinco oficinas municipais de información xuvenil de toda Galicia, que se acolle ó SVE (servicio de voluntariado europeo) do programa ERASMMUS+.\nCarral coma impulsor de este proxecto enviou unha voluntaria e un voluntario a Italia, concretamente ó Concello de Prato (IT), ademais de outra voluntaria ó Concello de Slupsk (PO). Así mesmo recibiu a unha voluntaria de Italia e a outra de Polonia. Este proxecto financiado o 100% pola Comision Europea, desenvolverase entre setembro de 2015 e marzo de 2016, temp no que os/as voluntarios/as, realizaran diferentes tarefas dentro dos respectivos concellos, e no que disporán de todos os gastos pagados, tanto o aloxamento coma a manutención, e incluso unhos cartos de peto.\nDesde o Concello de Carral, desexamos a todos/as os/as voluntarios/as que pasen a mellor e mais proveitosa estancia posible.


Decembro 2020 – Páxina 2 – APOD galego\nRaposiña, Unicornio e Árbore de Nadal\nData de publicación 26/12/2020\nNon hai comentarios en Raposiña, Unicornio e Árbore de Nadal\nExplicación: Nubes de gas de hidróxeno brillante enchen esta paisaxe celeste chea de corr na feble pero fascinante constelación de Monoceros, o Unicornio. Unha rexión de formación de estrelas catalogada coma NGC 2264, a complexa mistura de gas e polvo cósmico está a preto de 2700 anos luz de distancia e mistura nebulosas de emisión avermelladas excitadas pola enerxética luz das estrelas recén nacidas con escuras nubes de po interestelar. Onde se atopan as nubes de po, que de outro xeito se oscurecerían, preto das estrelas xóvenes e quentes que tamén reflexan a luz estelar, formando unha azulada nebulosa de reflexión. A imaxe telescópica cobre preto de 1,5 grados ou 3 Lúas Cheas, cubrindo uns 80 anos luz á distancia de NGC 2264. O seu elenco de protagonistas cósmicos inclúen a Nebulosa da Raposa (Fox Fur) cuxa poirenta e revirada pel xace á esquerda do centro, a brillante estrela variable S Monocerotis inmersa nunha néboa azulada preto do centro, e a Nebulosa do Cono apuntando dende o lado dereito da imaxe. Por suposto, as estrelas de NGC 2264 tamén son coñecidas coma o cúmulo de estrelas da Árbore de Nadal. A forma de árbore triangular vese dende o seu lado aquí. Trazado por estrelas máis brillantes ten no seu ápice na Nebulosa do Cono. A base máis ancha da árbore está centrada preto de S Monocerotis.\nNoite de inverno no hemisferio norte\nData de publicación 25/12/2020\nNon hai comentarios en Noite de inverno no hemisferio norte\nCrédito da imaxe e Copyright: Adam Block\nExplicación: Nas noites de inverno no hemisferio norte Orion sempre semella aparecer de deitado. As familiares estrelas da constelación do Cazador aparecen por riba das árbores nesta colorida escena nocturna. Aínda que non é unha estrela máis tamén é visible, a Gran Nebulosa de Orión brilla debaixo do cinto de estrelas do Cazador. A exposición rebela esta gardaría estelar cun feble ton rosado. Betelgeuse, a estrela xigante do ombreiro de Orión brilla cunha cor cálida e acolledora semellante á iluminación terrestre, do mesmo xeito que o fai a familiar estrela xigante Aldebarán. A estrela alfa da constelación do Touro, Aldebarán, suxeita a reconocible forma de V trazada polo cúmulo das Híades cara o fondo estrelado.\nRetrato de NGC 1055\nData de publicación 24/12/2020\nNon hai comentarios en Retrato de NGC 1055\nExplicación: A gran e fermosa galaxia espiral NGC 1055 é un membro dominante do pequeno grupo de galaxias, a só 60 millóns de anos-luz de distancia na dirección da acuática e intimidante constelación da Balea (Cetus). Visto de perfil, o universo insular abrangue uns 100.000 anos luz, un pouco máis grande que a nosa propia galaxia Vía Láctea. As coloridas e puntiagudas estrelas que decoran este cósmico retrato de NGC 1055 están no primeiro plano, no interior da Vía Láctea. Pero as reveladoras rexións rosáceas de formación de estrelas están espalladas a través de sinuosos carrís de po ó longo do fino disco da distante galaxia. Cunhas galaxias de fondo aínda máis distantes, a imaxe de ceo profundo tamén revela un halo cuadrado que se extende moi por riba e por baixo do disco central de NGC 1055. Por sí mesmo, o halo está cheo de estructuras febles e estreitas e podería representar os refugallos mezclados e esparexidos dunha galaxia satélite interrumpida pola espiral máis grande fai uns 10.000 millóns de anos.\nXúpiter reúnese con Saturno: A Gran Conxunción\nData de publicación 23/12/2020\nNon hai comentarios en Xúpiter reúnese con Saturno: A Gran Conxunción\nCrédito da imaxe e Copyright: Damian Peach\nExplicación: era o momento do seu encontro. Fai dous días Saturno e Xúpiter pasaron a unha décima de grao un do outro no que se coñece como a Gran Conxunción. Aínda que os dous planetas pasan un ao lado do outro cada vinte anos, esta conxunción foi a máis cercana en case catro séculos. A imaxe tomada cedo no día da Gran Conxunción é unha composición de múltiples exposicións que non só captura aos dous xigantes no mesmo plano, senón que tamén captura as catro lúas máis grandes de Xúpiter (de esquerda a dereita): Calisto, Ganímedes, Ío e Europa. E a maior lúa de Saturno, Titán. Se te fixas ben, na imaxen tan clara do Chilescopio tamén é visible a Gran Marcha Vermella de Xúpiter. Agora os dous planetas aínda son visibles excepcionalmente preto (a menos dun grao) cara o oeste, mentres se ocultan xusto despois do Sol durante as derradeiras noites do ano.\nNebulosa Trífida e chorros\nData de publicación 22/12/2020\nNon hai comentarios en Nebulosa Trífida e chorros\nImage Credit: NASA, ESA, Hubble Space Telescope, HLA; Procesado: Advait Mehla\nExplicación: os piares de po son como montañas interestelares. Sobreviven grazas a que son máis densos que os arredores, máis son erosionados polo ambiente hostil. Na imaxe amósase a parte final dun piar xigantesco de gas e po na Nebulosa Trífida (M20), enfatizado por un piar de menor tamaño apuntando cara enriba e un chorro inusual apuntando cara a esquerda. Moitos dos puntiños son estrelas de baixa masa recentemente formadas. O gas dunha estrela cercana ao final do piar pequeno é arrincada pola radiación da enormemente brillante estrela situada por fora da parte superior da imaxe. O chorro exténdese por máis dun ano luz e non sería visible sen iluminación externa. Mentres o gas e o po evapóranse dos piares, a estrela oculta da cal emerxe o chorro farase visible posiblemente ao longo dos próximos 20 000 anos.


325 estudantes participan nos programas gratuítos de actividades extraescolares e de reforzo do Concello de Tomiño - Concello de Tomiño\n30 Nov 2017 325 estudantes participan nos programas gratuítos de actividades extraescolares e de reforzo do Concello de Tomiño En total 40 familias e 57 menores beneficiáronse das axudas para facer fronte á demanda de material escolar do inicio de curso\nO compromiso coa educación segue sendo unha prioridade para o Concello de Tomiño. Así o demostran as cifras expostas na última reunión do Consello Escolar Municipal, un órgano integrado por representantes de Anpas, dirección de centros educativos, partidos políticos, sindicatos, servizos sociais municipais, centros de educación especial… que naceu co obxectivo de facilitar educación en igualdade de condicións para todos os nenos e nenas tomiñeses.\nEntre as actividades postas en marcha para acadalo están o plan de actividades extraescolares gratuítas nos distintos centros e o programa É Aprender, nos que este curso 2017/2018 participarán uns 325 rapaces e rapazas.\nDeste xeito, no programa É Aprender, con sesións de reforzo, técnicas de estudo e dinámicas para promover o desenvolvemento persoal, social e creativo, participarán 54 nenos e nenas, 20 máis que o curso escolar anterior. Mentres que o ano pasado a maioría dos beneficiados eran alumnos e alumnas de Primaria, neste curso hai 29 participantes iniciais procedentes desa etapa escolar e outros 25 de Secundaria. As parroquias que contan con máis alumnado neste programa son as de Goián (17), Tomiño (11) e Currás (9).\nEn canto ás actividades extraescolares, este ano o programa conta con 269 estudantes inscritos nas distintas modalidades, un 29% máis que o curso pasado. Serán 73 nenos e nenas da etapa de Infantil (fronte aos 46 do curso 2016/2017), 43 deles na actividade de Imaxinación e 30 na de Baile Infantil. Xa en Primaria o número de beneficiados deste programa gratuíto ascende a 162, dos que 68 participarán na actividade de Multideporte, 42 na de Inglés, 32 en Lingua de Signos e 20 en Imaxinación Primaria. En canto aos estudantes de ESO, hai 24 inscritos en Inglés e 10 en Zumba.\nAdemais, o Consello Escolar porá en marcha un plan para facer unha diagnose sobre a situación da infancia e adolescencia de Tomiño contando coa propia perspectiva dos mozos e mozas, aos que se lles facilitarán uns cuestionarios que deberán contestar e que se terán en conta á hora de elaborar un Plan de Infancia e Adolescencia Municipal.


José Luis Troitiña recomenda a lectura de... - OURENSE NA REDE\nInicio/Colaboraciones/José Luis Troitiña recomenda a lectura de…\nJosé Luis Troitiña Mota, Xerente do Liceo de Ourense, recomenda a lectura dun libro que para el ten un significado especial ante a proximidade do Día Internacional do Libro o vindeiro 23 de abril.\nO libro foi unha proposta de un profesor de literatura. Nunha primeira lectura xa me cativou a historia, e logo de reler varias veces máis, en cada lectura descubría algo novo, algún detalle.\nUnha novela relativamente fácil de ler, cunha mensaxe clara, onde o abuso de poder, corrompe, e leva a avaricia, a discriminación e a traizón. En definitiva unha lectura que fai pensar, e que fai a sociedade máis libre e con pensamento crítico.\nUnha novela na que un pode “construirlle” cara e corpo a cada un dos personaxes da historia. Aínda que está baseado nunha época concreta dos acontecementos despois da Revolución Comunista e na etapa stalinista na Unión Soviética, tamén se pode extrapolar a outros momentos e personaxes da humanidade, quizais non tan públicos ou coñecidos, pero onde ser vítima da ambición e do poder, pode converter persoas en seres odiosos.\nJosé Luis Troitiña Mota – Xerente do Liceo de Ourense


Novas archivos - Páxina 3 de 4 - Galego I Festa do Carneiro ao Espeto ®\nHome / Novas\nProgramación para a XLIX Festa do Carneiro ao Espeto ®\nAquí vos deixamos todas as actividades que se van a realizar dentro da Festa do Carneiro este 2018. A desfrutar!! PROGRAMACIÓN-CARNEIRO-18\n5 Xullo 20185 Xullo 2018by Festa do Carneiro\nA actuación de Iska Le Triska trasládase á Casa de Cultura\nPor mor da choiva, a actuación que estaba programada para hoxe Xoves 27 de Xullo de 2017 na Praza do Concello, pasa a realizarse na Casa da Cultura á mesma hora, 20:00.\n27 Xullo 201727 Xullo 2017by Festa do Carneiro\nV CARREIRA CARNEIRO Ó ESPETO 2017\nO Club de Atletismo +9 Moraña, en colaboración co Concello de Moraña, a Deputación de Pontevedra e La Caixa, organiza a Carreira Carneiro ó Espeto 2017, que terá lugar o domingo 23 de xullo a partir das 10:30 horas, estando situadas a saída e a meta na Rúa 5 de Santa Lucía (Moraña). Prégase aos...\n18 Xullo 201718 Xullo 2017by Festa do Carneiro\nNon o esquenzades, este Xoves 20 de Xullo para rapaces e rapazas a partir de 12 anos poderedes aprender a subir videos a Youtube de forma doada e segura. Anotádevos xa!!\nXa temos aquí unha nova edición do Concurso de Pinchos “Espétalle un Pincho”, que chega á súa VI Edición. Terá lugar o venres 7 e sábado 8 de Xullo. Aquí vos deixamos o planning! Venres, 7 de Xullo – A partir das 21:00 horas CASA VARELA (Rial) TABERNA CASA GIAO (San Lourenzo) CAFÉ BAR ALBORADA...\n29 Xuño 201729 Xuño 2017by Festa do Carneiro\nApertura de Prazo para a Reserva de Lotes XLIX Festa do Carneiro ao Espeto ®\nO Concello de Moraña, comunica a apertura do prazo para a reserva de lotes para o xantar a celebrar o Domingo, día 29 de xullo de 2018, ás 14 horas, na Carballeira de Santa Lucía de Moraña (Pontevedra), con motivo da celebración da XLIX FESTA DO CARNEIRO Ó ESPETO 2018 ®, declarada festa de interese...\n16 Xuño 201716 Xuño 2017by Festa do Carneiro\nTamara Abalde será a Estrela dO 3on3 Carneiro ó Espeto 2014\nAntón Paz, Ezequiel Mosquera, Moncho Fernández, Nacho Martín,… la lista de deportistas de primer nivel que han visitado Moraña se ha ido haciendo más grande cada año y de los siete años en los que un deportista ha apadrinado el evento, en cinco ocasiones la mejor liga de nuestro baloncesto ha estado presente en Moraña....\n15 Xullo 201415 Xullo 2014by Festa do Carneiro\nReseña do Diario de Arousa sobre o “3on3 Kids”\nUn total de 20 equipos y cerca de 100 deportistas participaron en la primera edición del 3on3 Carneiro ó Espeto Kids, un nuevo formato creado únicamente para las categorías base. Una primera edición que ha resultado todo un éxito, con un gran nivel deportivo y con un mejor comportamiento por parte de todos los que...\n14 Xullo 201414 Xullo 2014by Festa do Carneiro\nTorneo 3on3 Carneiro O Espeto\nA A.D.C. Espeto comunica que no día de hoxe se abre a inscripción para o XIV 3on3 Carneiro ó Espeto. Como novidade, o evento celebrarase os próximos días 12 e 25 de Xullo no Pavillón Municipal de Moraña. EL TORNEO KIDS, LA GRAN NOVEDAD (12 de Xullo) En resposta aos numerosos solicitudes recibidas nas edicións...\n22 Maio 201422 Maio 2014by Festa do Carneiro\nCambio de data para a Festa da Bicicleta 2013\nA tradicional Festa da Bicicleta que se ven realizando todos os anos a mañá do sábado do Carneiro, trasladarase a outra fin de semana. Informarase nos vindeiros días a nova data de celebración.\n22 Abril 201422 Abril 2014by Festa do Carneiro\nApertura de Reserva de lotes da 51ª Festa do Carneiro ao Espeto\nO Xantar do Carneiro trasládase ás casas dos veciños\nA 51ª Festa do Carneiro comezará O 11 de Xullo cun “Espétalle un Pincho” especial\nMoraña celebrará a 51ª Festa do Carneiro ao Espeto coa “máxima seguridade sanitaria”\nPolítica de Privacidade / © 2020 Festa do Carneiro ao Espeto


"Agora estamos centrados nun programa de Goberno gañador" - La Opinión A Coruña\nAdrián García | Nº 12 da candidatura de Marea\n"Agora estamos centrados nun programa de Goberno gañador"\n"Estamos camiñando cara unha cidade máis feminista e máis sustentábel"\nana carro 21.05.2019 | 21:50\nAdrián García, no paseo das Pontes. Casteleiro/Roller Agencia\nAdrián García, no paseo das Pontes.\nAdrián García é o número doce da candidatura de Marea. Defende que todos os proxectos son importantes pero a súa prioridade son as políticas sociais. Non esconde a súa "ilusión" por esta nova etapa.\nComo comezou na política?\nSempre tiven ese ruxe ruxe. Estudei Ciencias Políticas e xa na universidade participei nas revoltas que houbo pola aplicación do Plan Boloña, cando se querían facer proxectos pilotos e a miña era unha desas carreiras. Nas anteriores eleccións, retornei á vida coruñesa. Vivín o proceso de cerca e era algo que me atraía. Dende aí, empecei a participar. Primeiro en Podemos Coruña e pronto me acheguei a Marea. Así empezou todo.\nE por que Marea, ademais de pola ideoloxía política?\nMarea sempre me pareceu un espazo moi transversal, no que persoas diferentes podiamos participar, entendernos e compartir obxectivos comúns máis aló da procedencia de cada un. Algo moi heteroxéneo e rico política e socialmente falando. Parecíame que daba moitas respostas as necesidades que tiña a cidade en 2015.\nComo viviu este catro anos de mandato?\nA actividade do Goberno foi moi boa. Despois de ter moitos factores en contra en María Pita, se foron construíndo unhas bases para unha cidade diferente onde a prioridade sexan as persoas fronte a institución.\nUnhas bases que necesitan outros catro anos máis?\nSi. Iso permitiría dar o impulso a moitas políticas e poñer en práctica. Estamos camiñando cara unha cidade moito máis feminista, máis sustentábel e na que a xente ten voz no Concello. Todo é un proceso e catro anos máis son máis que necesarios para poder seguir construíndo este proxecto colectivo.\nQue habería que cambiar?\nEvidentemente nos gustaría que os cambios fosen máis rápidos pero as administracións teñen os seus propios tempos. Penso que a experiencia que se foi adquirindo este tempo axuda a poder afrontar este escenario. Sempre hai cousas que mellorar e chegar a máis aspectos.\nNa candidatura é o número doce, como o afronta?\nCon responsabilidade, moitísimo orgullo e con moitísima gratitude pola confianza do grupo. Estou ilusionado e o vivo con alegría. É unha oportunidade. Agora mesmo a organización pensa que podo ser máis útil nesta posición e eu, encantado.\nCales son os aspectos que máis lle preocupan?\nTodo é importante. As áreas de Goberno forman parte dun engrenaxe para que todo funcione. Pero é primordial que ningún coruñés teña apuros económicos.\nQue pode pasar o 26 de maio?\nAínda non está decidido. Esta campaña vai ser intensa. Nós estamos facendo moita rúa que é onde nos sentimos máis cómodas. Estou convencido de que as veciñas da Coruña van apostar por continuar con este cambio e confiar na Marea.\nE, en caso de que ocorrese, como sería a Marea na oposición?\nSería como agora, cunha posición de responsabilidade e de pensar no colectivo. Pero agora pensamos que vamos gañar e estamos centrados nun programa de Goberno gañador.


Redacción | Mércores, 27 de Setembro de 2017, 18:38\nARCHIVADO EN | turismo rural Ryanair Lavacolla cancelacións voos\nEstán afectados 22 voos entre Madrid e Santiago.\nA asociación Muxía Turismo Rural puxo de manifesto a súa preocupación pola cancelación de 22 voos de Ryanair no aeroporto de Lavacolla.\nEn concreto, a entidade mostra a súa particular preocupación pola afección que estas medidas poden ter nos turistas italianos, que incrementaron significativamente o seu número durante o verán na zona, especialmente en relación á cidade de Milán.\n"Esta decisión da empresa vai afectar tanto á chegada de turistas como de peregrinos", din desde Muxía Turismo Rural, que apuntan que se anulou xa "algunha reserva italiana para finais de setembro" por este motivo.\nAdemais de Italia, que este ano tivo unha "gran incidencia" nas casas rurais da zona, "os recortes de Ryanair afectarán igualmente á chegada de visitantes doutros destinos", dixo a entidade.\nMentres, Ryanair anunciou que deixará de operar rutas tamén durante a tempada de inverno, un cambio máis na planificación que afectará a 400.000 pasaxeiros con voos reservados a partir do mes de novembro.\nEn concreto, a aeroliña confirmou este mércores que deixará inoperativos 25 avións dos 400 que compoñen a súa frota invernal desde o día 17 de novembro ata o 18 de marzo.\nPosteriormente, deixará de operar 10 aeronaves das 445 que voan a partir do mes de abril de 2018, sumando cancelacións e modificacións nos itinerarios no que a aeroliña cualificou un período de "baixo crecemento".\nA compañía engadiu que enviou un correo electrónico a todos os pasaxeiros afectados polas cancelacións hoxe anunciadas.


900 persoas participarán na segunda onda do estudo epidemiolóxico de seroprevalencia - BadalNovas\nInicio Actualidade 900 persoas participarán na segunda onda do estudo epidemiolóxico de seroprevalencia\n900 persoas participarán na segunda onda do estudo epidemiolóxico de seroprevalencia\nPreto de 900 persoas das comarcas do Carballiño e o Ribeiro participarán voluntariamente na segunda onda do estudo epidemiolóxico de seroprevalencia do covid19 que realiza o Sergas\nSanidade realizará ao redor de 50.000 tests neste nesta segunda onda do estudo cuxa primeira fase realizouse no pasado mes de abril. O Instituto Galego de Estadística encargouse de elaborar unha mostra representativa da comunidade galega.\nCon este análise, a Consellería de Sanidade estimará a prevalencia da inmunidade fronte o COVID-19 dun xeito mais amplo porque poderá comparlo cos resultados da primeira onda na que Galicia non chegou ni 2% de inmunidade, lembremos que o conxunto do estado acadou nun estudo similar o 5% de seroprevalencia. E dicir, a circulación do virus en Galicia foi moi baixa a pesar de que a provincia de Ourense é a que ten a seroprevalencia mais alta das catro provincias.\nA citación as probas comezou onte mediante chamada telefónica. No Carballiño comezarán a realizar os tests o vindeiro luns para o que se instalará xunto ó ambulatorio unha carpa para realizar as probas e no mesmo día coñeceránse os resultados.\nO Psoe de Ourense critican as obras orredor do centro de saúde da Ponte por mor da Intermodal\nFin de semana de música en directo ca segunda edición do “Feito no Carballiño”\nO concello do Carballiño prevé a apertura das piscinas para o 18 de xuño


En xuño cambia a facturación da electricidade | Noticias de Galicia | CRTVG\nPublicado o 02/03/2021 15:59\nDende xuño temos que ter moi claro que a luz nos sairá máis cara en función da hora do día. Saquen un calendario horario, apunten e pégueno na neveira porque é un xeroglífico.\nAnoten tres tarifas diferentes: unha moi cara, entre as 10 da mañá e as 2 da tarde, cando preparamos o xantar, e entre as 6 da tarde e as 10 da noite, cando estamos coas ceas.\nApunten a segunda tarifa, de prezo intermedio. Esa será a electricidade que usamos entre as 8 e as 10 da mañá, das 2 ás 6 da tarde e das 10 ás 12 da noite.\nE memoricen a terceira, porque é a máis barata, que coincide coas horas en que durmimos. Será o consumo dende as 12 da noite ata as 8 da mañá. E tamén durante as fins de semana e festivos.\nAsí que, se queremos pagar menos pola factura da luz, non nos vai quedar outra que poñer a lavadora ou a lavalouza pola noite e cociñar durante a fin de semana unicamente.\nA OCU teno claro: estas novas tarifas prexudican os fogares e os pequenos consumidores. O resultado global será que no horario caro o prezo final pode ser o triplo que o máis barato.\nE o único modo de rebaixar a factura será diminuíndo a potencia contratada, que é a que nos permite ter máis electrodomésticos en marcha a un tempo.


Ante a falta de actuacións, Lugonovo prevé que a inseguridade peonil se manterá, un curso máis, nas contornas escolares - Lugonovo\nPara buscar algo, tan só escribe e presiona a tecla \_"enter\_"\nCandidaturas proclamadas definitivas\nTipos de votacións presencial e telemática\nAnte a falta de actuacións, Lugonovo prevé que a inseguridade peonil se manterá, un curso máis, nas contornas escolares\nNon hai comentarios en Ante a falta de actuacións, Lugonovo prevé que a inseguridade peonil se manterá, un curso máis, nas contornas escolares\nTres contornas distintas pero un mesmo obxectivo: mellorar a seguridade peonil e procurar o calmado do tráfico.\nCon esta finalidade Lugonovo propuxo, en marzo, diversas medidas encamiñadas a garantir a protección dos viandantes en tres enclaves moi concretos: Albeiros, a Piringalla e Ramón Ferreiro e, catro meses despois, “en ningún dos tres se fixo nada”.\nA queixa chega da man de Iñaki García quen afea ao goberno pola deixadez amosada nun aspecto que, a xuízo de Lugonovo, é prioritario.\n“Se agora que hai vacacións o executivo non aproveita para efectuar todos estes traballos o que está dando a entender é que non ten vontade de acometelos”.\nO concelleiro sinala que a agrupación municipal impulsou hai case medio ano un acordo plenario para crear un itinerario axeitado que comunicara o oeste da cidade co Ceip de Albeiros.\n“Cada xornada, máis dun cento dos seus alumnos, provintes de zonas como a Avenida da Coruña, Garabolos ou a Medusa, sufrían unha odisea para chegar sans e salvos ao colexio. A maioría das estradas que poden empregar para desprazarse non dispoñen de beirarrúas, nin de suficientes pasos de cebra, nin de indicadores que os sinalicen e moito menos de iluminación axeitada. E pese a denuncialo e a acadar o respaldo da Corporación para mudar esta situación, segue sen dárselle solución”, reprocha García Gómez.\n“A mesma deixadez contribuíu a agravar o deterioro da sinalización vial na Piringalla e tampouco aparenta que o equipo de goberno se preocupe moito por diminuir a velocidade da circulación nesta zona así como na Avenida de Ramón Ferreiro ou en Montirón onde se concentran varias instalacións docentes”, advirte o edil.\nCómpre ter en conta que, no caso do CEIP Luis Pimentel, o IES Anxel Fole e o IES Muralla de Lugo constitúen, conxuntamente, unha das unidades educativas de maiores dimensións de Galicia, na que xuntos, superan os 2.000 estudantes. E a cifra de matriculados alcanza os 4.000 entre os seis centros que se aglutinan en tres rúas do centro, como son o IES Lucus Augusti, o IES Nosa Señora dos Ollos Grandes, a Facultade de Maxisterio, e os CEIP de A Anexa, María Auxiliadora e Rosalía de Castro.\n“En total hai máis de 6000 motivos que obrigan ao temperado do tránsito rodado, a regular a súa saturación en horas puntuais e a supervisar que a sinalización sexa correcta e visible, algo que non acontece nas localizacións que referimos onde a falta de atención chega a tal magnitude que ata a pintura dos pasos de peóns, brilla pola súa ausencia”, conclúe Iñaki García que lamenta que o executivo persista na súa desidia.\n«\tSetembro 2017 »\nLugonovo promove unha iniciativa de Pleno para acadar unhas festas libres de agresións sexistas\nLugonovo propón recuperar os bonos de estacionamento gratuíto para aliviar os problemas de tráfico nas contornas escolares\nLugonovo advirte que en setembro haberá un novo reparo de legalidade: o “contrato menor” do Vello Cárcere\nLugonovo alerta dun vertedoiro nas proximidades de varias vivendas en Lamas de Prado\nLugonovo denuncia que a baldosa danada de San Pedro, na que se esnafrou unha veciña en agosto, segue a ser un foco de caídas\nUn Lugo Novo\nLugonovo ten un proxecto de cidade. Ningunha forza política ou candidatura cívica detenta propiedade nin poder para marcarlle a unha sociedade o que debe ser, máis ben terá que advertir carácter ou tendencias, tomar pulo,, propoñer un sentido de ordenación e funcionamento para a cousa pública. Nun dodecálogo.\nLugonovo tacha de esperpento o devir da Fábrica da Luz\nLugonovo promoverá unha Declaración Institucional a favor de conservar a filosofía no ensino\nLicenza Creative Commons - LugoNovo 2015


Cara a cara #185: Rocío Ramos-Paul - A Radio de Pontevedra Viva\nRocío Ramos-Paul fíxose popular pola súa intervención nun exitoso programa televisivo. Seguiu colaborando en televisión e radio, escribiu varios libros e compaxina a súa profesión de psicóloga nun gabinete que leva o seu nome. Tamén imparte charlas, como as ofrecidas esta semana en Marín e Sanxenxo e o pasado novembro en Pontevedra organizadas polo CFR, (Centro de Formación e Recursos do Profesorado).\nCharlamos con ela da tarefa de educar hoxe en día, do papel dos avós ante as demandas de conciliación dos pais nas familias actuais; ou de esforzo e responsabilidade na educación. Temos ademais unha parte de charla máis liviá na que dá a súa aprobación ou desaprobación a esas frases que engrosan o archiconocidísmo manual de frases de nai.\nPor | Xoves 19 de Decembro, 2019\nA coñecida psicóloga, comunicadora e formadora Rocío Ramos-Paul impartía esta semana as dúas últimas charlas organizadas polo CFR de Pontevedra. Temos un ameno Cara a cara en PontevedraViva Radio coas súas opinións sobre a tarefa de educar e tamén con humor


Confirmamos a celebración da VI Andaina. Esperámosvos o domingo ás 10:30h |\nConfirmamos a celebración da VI Andaina. Esperámosvos o domingo ás 10:30h\nAmigas e amigos de Galiñeiro: o tempo meteorolóxico danos un avelo para celebrarmos a nosa VI Andaina pola protección da Serra do Galiñeiro! Así que este domingo 17 de abril ás 10.30 da mañán esperámosvos en Prado – Morgadáns – Gondomar.\nO lugar onde vos convocamos expresa moi ben o carácter da paisaxe cultural e natural da serra do Galiñeiro, unidas indisolublemente entre si: Os prados e socalcos agrícolas de Vilas e Prado, formas inmemoriais de xestión e conservación dos solos, os rabaños de cabras e ovellas de monte que aínda perviven, ou as últimas e a cada vez máis reducidas mandas de cabalos salvaxes moldeando os matos e panasqueiras da serra, confírenlle un carácter singular a estas terras e montes. Usos tradicionais que resultan de vital importancia para a conservación dos valores ambientais da serra, que deberán ser preservados e promovidos dende a Administración o día que esta acade por fin a protección legal que merece.\nSabede que ademáis das agresións cotías que a serra está a sufrir en forma de pistas, depósitos de entullos, vehiculos a motor, ruido, alteracións dos diferentes hábitats etc etc, sigue a pender sobre ela a posibilidade dun polígono eólico e unha explotación mineira.\nFronte a estas e outras ameazas chamámosvos a vós, e ás organizacións da sociedade civil que cren nunha serra do Galiñeiro protexida, a salvo das atrocidades da propia poboación e a salvo dos intereses especuladores sen fronteiras nin conciencia, que ameazan con engrosar a súa conta de beneficios deixando tras de si un rasto de desolación ambiental irrecuperable.\nEsta serra precisa de persoas e asociacións que traballen por unha serra do Galiñeiro onde non teñan entrada faraónicos megaproxectos que empequenecen o patrimonio de todos/as. Esta serra precisa de quen cre na conservación e restauración dos valores naturais e culturais. Galiñeiro necesita de quen loite pola explotación sustentable dos seus recursos naturais, necesita a aqueles e aquelas que xeran riqueza de maneira horizontal na poboación local.\n← Mapa do percorrido da VI andaina pola protección da serra do Galiñeiro\nVI Andaina: A festa está asegurada !!! →


O MUNDO "VÍA VIGO" | Turismo de Vigo\nInicio → O MUNDO "VÍA VIGO"\nEn 1873 instalábase no nº 20 da rúa Real, en pleno corazón do barrio histórico de Vigo, a sede da Eastern Telegraph Company, a maior empresa telegráfica do mundo.\nA seguridade que ofrecían o Porto e a Ría para o amarre do cable foi unha das razóns que fixeron posible que, a través de Vigo, Europa coñecese noticias e acontecementos de importancia clave para o devir da historia.\nA chegada do cable telegráfico submarino e dos seus traballadores británicos transformou a sociedade e os costumes vigueses. Naceron as primeiras axencias xornalísticas, construíronse fábricas de cervexa e tiveron lugar os primeiros partidos de fútbol, rugby e tenis de mesa.\nCóntoche un segredo? Se te achegas á praia de Alcabre cando a marea baixa, o mar deixarache ver os restos dun dos cables submarinos que conectaban Vigo co mundo. Unha vez alí, fíxate nunha casa que está por encima da praia, a súa fachada aínda conserva as iniciais ETC.\nNo centro da cidade tamén poderás visitar o lugar onde os telegrafistas tiñan a súa residencia: a rúa Taboada Leal, na ladeira do parque O Castro. As oficinas da compañía tiveron a súa 1ª e 2ª sede no actual edificio de Correos e Telégrafos e na Casa Bárcena respectivamente. Nesta última estaba o reloxo do Cable Inglés, que marcaba a hora a toda a cidade, sincronizado ao segundo co meridiano de Greenwich.\nVen a coñecernos e conecta coa historia “Vía Vigo”\nFotografía: Arquivo José Ramón Cabanelas


Inicio > Produtos > Accesorios Para Bolsas\n(Total de 24 Produtos para Accesorios Para Bolsas)\nDONGGUAN BAISHIDA ZIPPER TECHNOLOGY CO., LTD é unha das Accesorios Para Bolsas marcas líderes en China. É a fábrica e provedor especializado na fabricación de Accesorios Para Bolsas. Ofrece Accesorios Para Bolsas de alta calidade a un prezo por xunto barato.\nAccesorios Para Bolsas por xunto de China, Direct Buy dos principais fabricantes de China a prezos baratos de fábrica. Busque produtos por xunto Accesorios Para Bolsas en DONGGUAN BAISHIDA ZIPPER TECHNOLOGY CO., LTD e obtén Accesorios Para Bolsas de alta calidade directamente de Accesorios Para Bolsas chineses fiables e provedores. Envía os teus requisitos de compra e obtén resposta inmediata.


Vostede está aquí: inicio Comunidade Salesiana\nA comunidade salesiana de Santiago de Compostela empeza a súa andadura formal el 1980 si ben tres anos antes xa estaba un grupo de tres salesianos residindo en Santiago como parte da que sería a primeira comunidade nesta cidade.\nAs comunidades que se foron sucedendo ao longo destes anos tiveron sempre entre os seus cometidos unha función formadora de salesianos xoves á vez que atendían as múltiples actividades xeradas polo Centro Don Bosco. Durante algúns anos, formaron parte desta comunidade os salesianos xoves estudantes de Teoloxía no Instituto Teolóxico Compostelán, posteriormente formaron parte da mesma algúns prenovicios.\nNa actualidade a entidade da comunidade segue sendo a de unha comunidade de acollida para xoves que manifesten inquietude por seguir a vida salesiana, pero forman parte tamén do seu cometido, dende sempre, a atención ao Centro Don Bosco: Centro Xuvenil Don Bosco, Escuela de Tiempo Libre Don Bosco, Grupos de Familia Salesiana presentes en Santiago, e a implicación na Parroquia de San Pedro ostentando a vicaría de la mesma.\nPublicado o Mércores, 21 Xaneiro 2015 15:05\nO Bicentenario do nacemento de San Juan Bosco é un ano xubilar que queremos vivir na Familia Salesiana con un profundo sentimento de gratitude ao Señor ...\nPublicado o Mércores, 30 Mai 2012 11:59\nAchegamosvos o artigo que dende a páxina web da pastoral de Santiago realizaron co gallo da visita de Don bosco a Santiago:\nSalesianos en Hoxe Por Ti\nPublicado o Luns, 04 Xuño 2012 12:20\nA cadea de televisión PopularTvGalicia realizou unha reportaxe da Comunidade salesiana e o Centro Don Bosco de Santiago de Compostela no seu programa Hoxe Por Ti. A continuación podedes ver o video da reportaxe.


Cogomelos recheados de mascarpone e espinafres - Kukinhas\nPublished on 28 Xullo, 2021 in Cociña tradicional, Receitas quick\nHai receitas que xorden así, do pensamento, ou do feito de estar todo o santo día a mirar receitas, que ao final, algo queda! Non sei vós, mais eu non fago mais que mirar receitas, así despois ando con fame todo o día, mais iso xa é outro tema 🙂 Xa tiña unha receita de cogomelos recheados ao forno, mais desta vez quería facer unha versión diferente, máis cremoseira.\nO recheo non é nada orixinal, é un pouco o típico dos ravioli, mais cun toque diferente. O mascarpone cos espinafres queda moi ben e se lle engadimos un queixo que lle dea corpo e un puntiño picante, pouco hai que mellorar. Se conseguides cogomelos grandes, o resultado é moito mellor, pois o recheo ten menos probabilidades de escapar. Ademais a capiña de pan relado por riba fai que o exterior destes cogomelos recheados quede crocante e o interior moi suave e cremoso.\n300 gramos de espinafres\n250 gramos de queixo Mascarpone\n20 champiñóns grandes\nGrana Padano ao gusto\nPementa branca ao gusto\nLavamos os cogomelos con pouca auga e sacámoslles o pé. Deixámolos sobre papel absorbente para que escorran e sequen.\nFervemos os espinafres ata que estean no seu punto.\nMesturamos os espinafres cocidos, xunto co mascarpone, o Grana Padano, o sal e a pementa branca. Probamos ata que o topemos ao noso gusto.\nColocamos os cogomelos nun molde para forno ou na bandexa, cun pouco de aceite de oliva por abaixo.\nEnchemos cada cogomelo con esta mestura, procurando non botar de máis e axudándonos dunha manga pasteleira.\nEngadimos pan relado por riba para que nos axude a formar a capa crocante. Tamén podemos botarlle máis Grana Padano se non queremos engadirlle o pan relado.\nEnfornamos a 200ºC durante uns 20 minutos ou ata que vexades que o cogomelo estea cociñado.\nOs cogomelos é mellor non lavalos de máis, pois collen moita auga e despois tamén botan moita ao facelos ao forno, cousa que ao facelos recheados non nos interesa, pois queremos que o cogomelo quede seco e o recheo moi cremoso. É importante manter a proporción de mascarpone e espinafres, para que o recheo non quede moi líquido e corramos o risco de que acabe espallado pola bandexa do forno. Que no caso de que nos pase, tampouco é un problema, pois sempre se poderán comer igual e estarán moi bos. Eu non probei con acelgas, mais penso que tamén serían unha boa opción se as tedes na horta e queredes aproveitar. Iso si, habería que cortalas pequeniñas, para que despois queden ben no recheo.\nchampiñóns cogomelos espinacas Espinafres Grana padano Mascarpone parmesano receita recheo vegetarian verán


CURSO Emprender un Negocio - Cel - Confederación de Empresarios de Lugo\nEscrito o: 16/03/2015\nEntre os días 20 de abril e 17 de xuño de 2015 a CEL organiza unha nova acción formativa dirixida a persoas interesadas no autoemprego. Trátase do Curso 'Emprender un Negocio', posto en marcha no marco do Plan de Formación Intersectorial CEOE - Cepyme 2015.\nO curso, de 60 horas totais, inclúe sesións presenciais (un total de cinco, que terán lugar os días 28 de abril; 6,14 e 25 de maio e 2 de xuño en horario de 19:30 a 22:30 horas) e teleformación (formación online).\nO programa desta acción formativa (descargable ao final desta entrada) contempla formación en cuestións básicas que ha de coñecer un futuro empresario, desde factores de viabilidade do proxecto empresarial, a variables dun plan de empresa e a súa elaboración, folla de ruta, fundamentos para a xestión e seguimento dun proxecto, entroutros.\nPoden participar desempregados, traballadores e autónomos, entroutros colectivos. As prazas son limitadas e o proceso de inscrición permanece aberto:\nINSCRICIÓN CURSO EMPRENDER UN NEGOCIO - Completo


Software libre | O Cachatronic\nLei SOPA, según Esteban de 4ºA\nPublicado o 27 Xaneiro 2012 por moreiras\nA lei SOPA é un proxecto de lei estadounidense que vén de Stop Online Piracy Act. Ten como obxectivo eliminar as webs que violen contido copyright. Ademais de eliminar a páxina web que viole os dereitos, non se podería enlazar a ese suposto sitio. Por exemplo, Google non podería mostrar nas súas búsquedas a web Megaupload. Tamén se vería afectada a privacidade, xa que se se está supostamente violando o copyright, gárdanse o dereito de espiarnos.\nNas redes sociais o problema sería que se publicas a foto dun amigo sería un delicto. En youtube ou vimeo subir un video con música dun grupo musical acabaría en sanción.\nAínda que sexa un proxecto de lei estadounidense tamén afectaría a páxinas españolas ou europeas.\nE un vídeo que tirei do facebook da Cachada:\nPublicado en Sen clasificar\t| Etiquetado comunicación, Divulgación, Software libre, TIC\nLei Sinde, por Vicky, 3º C\nPublicado o 1 Marzo 2011 por moreiras\n¿Que é a lei Sinde?\nA ley Sinde é o nome que recibe, informalmente, a lei de economía sostible. Foi proposta en maio de 2009.\nA ley Sinde consiste nunha serie de cambios que afectan a:\nA Lei de Servizos da Sociedade da Información.\nA Lei da Propiedade Intelectual.\nLei Reguladora da xurisdicción Contencioso-Administrativa, (céntrase na proteción da propiedade intelectual e no ámbito da sociedade da información e do comercio electrónico)\nO obexectivo desta lei é que unha serie de persoas teñan o dereito ao peche de páxinas web se ven que están vulnerando os dereitos da propiedade intelectual. Antes de poder pechala, as persoas encargadas do cerre teñen que ter unha autorización previa dos Xuzgados Centrales do Contencioso Administrativo.\n¿Como funciona a Lei Sinde?\nPara que a Comisión da Propiedade Intelectual actúe, debe recibir unha denuncia e eles poderán decidir se hai falta; cando hai falta, hai dúas vías a recorrer:\nO responsable que publicou os contidos sen ter dereitos de autor ten 48 horas para que retire o contido. No caso de non retirarse ocurre o seguinte:\nPrazo de 2 días para que se presenten as probas do lado de quen demanda e do lado de quen é demandado, que se nega a retirar o contido.\nPrazo de 5 días para presentar as conclusións das probas introducidas polas partes.\nA Comisión da Propiedade Intelectual ten un prazo de 3 días para decidir a resolución.\nTal resolución preséntase novamente a un xuíz quen a autoriza ou non.\nNota: os usuarios que baixen información, documentos… da páxina denunciada non terán ningún problema, solo o autor da páxina.\n¿A quen lle afecta a lei?\n-Ás páxinas de enlaces do tipo Series Yonkis, Películas Yonkis, Cine Tube e Vagos, entre outras moitas. Cualquera blogueiro individual que non teña publicidade no seu blog está fora do ámbito de aplicación desta norma.\n-¿É a lei Sinde efectiva ou os usuarios poderán seguir baixando contidos de Internet?\n-Os usuarios poderán seguir baixando contidos web mediante as redes de intercambio P2P, ás que non lles afecta a nova lei. Intentar acabar con aplicaciones como eMule, Ares o Bit Torrent sería moi complicado desde a lexislación española, posto que a maioría dos servidores son estranxeiros.\nSitios como Megaupload ou Rapidshare (contas gratuítas de disco duro virtual) están nunha situación moi parecida á dos programas de intercambio de ficheiros P2P. Nestes servidores poden aloxarse contidos con dereitos reservados de propiedade, o cal non é ilegal: o que sí é ilegal é compartir os links a eses contidos. O único que se pode facer, do mesmo modo que en webs coma YouTube, é solicitar que se retire determinado contido protexido por dereitos de autor.\nPáxinas que utilicei:\nPublicado en Sen clasificar\t| Etiquetado 3º ESO, Audiovisual, Software libre\nUbuntu no Taller de Tecno\nPublicado o 12 Decembro 2010 por moreiras\nComo vistes estes días, no taller de Tecno acaban de instalarnos o Ubuntu en tódalas estacións. Esperamos que esto mellore un pouco a instalación e que teñamos menos problemas agora para traballar!\nUbuntu é un sistema operativo baseado no Linux, como sabedes, un dos exemplos máis prominentes de software libre; todo o seu código fonte pode ser utilizado, modificado e redistribuído libremente por calquera baixo os termos da GPL (General Public License de GNU). Por isto é polo que en educación se aposta por estes modelos de sistema.\nNa páxina de María L atopei a referencia a unha guía para traballar co Ubuntu, que xa vos anticipo, é moito máis doado do que pensamos a priori. Se non precisastes orientación para usar o Windows, tampouco aquí a necesitaredes! Comezar con Ubuntu 10.04 é unha guía para principantes do sistema operativo Ubuntu. Está escrita cunha licenza de código aberto e é de balde para descargar, ler, modificar e compartir. Pode axudarvos a navegar pola Web, escoitar música ou escanear documentos.\nPublicado en Sen clasificar\t| Etiquetado Sistemas operativos, Software libre


Primeiro varado da tempada no X Aberto do Ferro da Pontenova - LUGOXA\nA liga de Billarda da conferencia NorLeste seguiu esta fin de semana co X Aberto do Ferro da Pontenova correspondente a segunda xornada da Liga Nacional.\nDesta volta ata un total de 86 palanadores xuntaronse en busca das afamadas navallas de José Rodil. Non faltaron a cita algúns compañeiros da conferencia NorOeste dos equipos de Campo da Feira de Paiosaco e Filloas de Sangue da Coruña.\nFeito o sorteo e antes de que as billardas comenzasen a voar, rendiuse un momento de silencio en rocordo do compañeiro recentemente falecido, Suso Coedo, do equipo Billardeiros Musicais de Ribadeo.\nNun escenario perfectamente axeitado polos anfitrións Troitas Bravas, acadaron altas puntuacións nos postos do podio, os Carabullos, Manu Caldeiro e Isma lograron 24 puntos para eles e disputaron o 1° posto nun desempate no que a xuventude do Mini Chousa impuxose a veteranía do de Outeiro. O terceiro posto foi para Basilio dos Billardeiros Musicais con 23 puntos.\nNa categoría de donas, trocou o conto, pois a seriedade e firmeza de Carme das Troitas Bravas puido ca impulsiva xuventude de Aroa dos Billardeiros Musicais, e ámbalas dúas acadaron 16 puntos, terceira e sempre rondando os primeiros postos tamén, foi Paula de Chainzos-Cadaval.\nAroa repetiu o podio en categoría infantil xa que desta volta ocupou o primeiro posto seguida de Mateu e de Diego, os dous de Madia Leva.\nEn canto a equipos, os Carabullo de Ponte de Outeiro chegaron dispostos a confirmar que merecidamente son posuidores do título de Campións da derradeira e incompleta tempada xogada e foron donos do encontro gañando cunha diferencia de once puntos sobre Troitas Bravas e de catorce sobre Billardeiros Musicais, segundo e terceiro respectivamente.\nNon é doado facer un tiro directo e que traspase o varal, sen embargo no campo das Minas unha billarda impulsada polo poderoso brazo de Sachas acadou tal fazaña, cruzou como un lóstrego o varal para anotar o primeiro varado da tempada.\nA asociación Ecos das Minas da Pontenova puxo o toque musical ao torneo para que a xornada fora completa e para rematar houbo agasallo para todos os cativos participantes, a mais dos correspondentes para os campións, xogos de billarda e chaveiros.


Cales son os tipos de cancro que máis afectan os nenos? | Consumer\nOs tipos de cancro máis frecuentes na infancia pódense dividir en dous grandes grupos: as enfermidades hematológicas, como as leucemias e os linfomas, e os tumores sólidos\nData de publicación: Martes, 09deFebreirode2021\nO cancro infantil non é una soa enfermidade, senón que inclúe un gran número de enfermidades, cunhas características particulares e cun comportamento absolutamente diferente entre si. Con todo, todas estas enfermidades teñen un denominador común: orixínanse a partir do crecemento anormal dunha soa célula ou dun grupo delas, que posúen a capacidade de invadir tanto os órganos veciños como os órganos afastados. En xeral, os tipos máis frecuentes de cancro na infancia pódense dividir en dous grandes grupos: as enfermidades hematológicas (leucemias e linfomas) e os tumores sólidos. Detallámolo neste artigo.\nLeucemia en nenos\nA leucemia é un cancro do sangue que se orixina na medula ósea, tecido que se atopa no interior dos ósos e que produce as células sanguíneas (glóbulos vermellos, brancos e plaquetas). Prodúcese pola proliferación incontrolada dunhas células que se denominan “blastos” (glóbulos brancos inmaturos), que se xeran na medula ósea, desprazando o resto de células sanguíneas, polo que o neno presenta síntomas de anemia (cansazo, palidez…) e hemorraxias (hematomas) e infeccións, entre outros. Trátase do cancro infantil máis frecuente e existen varios. As máis habituais en nenos son as leucemias linfoblásticas agudas.\nCal é a leucemia máis común?\nLeucemia linfoblástica aguda (LLA). É o tipo de leucemia máis común nos nenos. Afecta aos linfocitos. Unha porcentaxe importante de nenos con LLA teñen idades comprendidas entre dúas e oito anos, pero tamén pode aparecer noutras idades.\nLeucemia mieloide ou granulocítica aguda. Polo xeral preséntase en persoas adultas, pero cando aparece en nenos, faio durante toda a infancia e a adolescencia. As células malignas fórmanse a partir das células que dan orixe aos neutrófilos.\nLeucemia mieloide crónica. As leucemias crónicas son pouco frecuentes en nenos. A súa característica é a presenza dun gran número de neutrófilos inmaturos.\nLinfomas en nenos\nOs linfomas son cancros que se desenvolven a partir do sistema linfático, o cal forma parte do sistema inmunológico. Este sistema linfático atópase nunha serie de órganos como son o bazo, o timo, os ganglios ou a medula ósea, e outros órganos que conteñen tecido linfoide como as amígdalas, a pel, o intestino delgado e o estómago. Un linfoma pode desenvolverse en calquera destes órganos. Hai dous tipos:\nO linfoma de Hodgkin. En xeral, afecta aos ganglios linfáticos periféricos, en persoas de 10 a 30 anos.\nO linfoma non Hodgkin é máis frecuente nos nenos. Tamén pode aparecer en fígado, bazo, sistema nervioso, medula ósea e ganglios linfáticos.\nTumores sólidos máis frecuentes en nenos\nA palabra tumor non sempre implica o diagnóstico de cancro. Algúns tumores son benignos e por tanto non cancerosos, mentres que, noutros, as células son moi agresivas orixinando tumores sólidos malignos. Os máis habituais en nenos son os seguintes:\nOs tumores cerebrais clasifícanse e denominan polo tipo de tecido no cal se desenvolven. Constitúen o segundo tumor máis frecuente nos nenos. Poden aparecer en calquera idade na infancia e na adolescencia, aínda que son máis frecuentes entre o cinco e os dez anos de vida. Poden producir convulsións, cefaleas, vómitos, irritabilidad, alteracións da conduta, somnolencia, etc.\nÉ un tumor que se forma nas células nerviosas simpáticas desde o pescozo á pelvis. A localización máis frecuente é o abdome. É un tumor que só se desenvolve en nenos, en xeral por baixo dos cinco anos. Uno dos síntomas máis característicos é a presenza dunha masa e dor abdominal, pero ademais pode acompañarse de diarrea e dor de ósos.\nEste tumor maligno afecta as células dos riles. Ocorre, polo xeral, en nenos antes dos 10 anos. Os síntomas máis frecuentes son a presenza dunha masa abdominal, febre, perda de apetito, presenza de sangue nos ouriños ou dor abdominal.\nÉ un tumor maligno da retina. En case a metade dos pacientes é bilateral. O máis frecuente é que este tumor se desenvolva en nenos menores de cinco anos, aínda que pode aparecer a calquera idade.\nEste tipo de sarcoma de partes brandas afecta fundamentalmente ás células dos músculos. Aínda que pode ocorrer en calquera área muscular, as localizacións máis frecuentes son cabeza e pescozo, pelvis e extremidades. Ocorre con máis frecuencia en homes e en idades comprendidas entre os dous e seis anos.\nÉ a forma de cancro de óso máis frecuente nos nenos. En xeral, aparecen nos ósos longos do brazo (húmero) e da perna (fémur e morna). Ocorre entre os 10 e 25 anos, e é máis frecuente en homes.\nEsta forma de cancro de óso afecta a unha parte diferente do óso (a diáfisis ou parte central do óso) e preséntase en ósos diferentes aos ósos longos e ósos planos. Do mesmo xeito que o osteosarcoma, en xeral preséntase entre os 10 e os 25 anos e afecta máis a homes que a mulleres.\nInvestigación en cancro infantil\nImaxe: Konstantin Kolosov\nNa Asociación Española Contra o Cancro (AECC) contamos con 22 proxectos en cancro infantil centrados na mellora do diagnóstico e o tratamento de diferentes tipos de tumores infantís. Este é un resumo dos resultados máis importantes que se conseguiron no último ano en cancro infantil grazas aos proxectos de investigación en marcha:\nInvestigación da leucemia linfoblástica aguda\nA leucemia linfoblástica aguda (LAL) é o tipo de leucemia máis común en nenos e nenas con idades comprendidas entre os dous e os oito anos. Podemos diferenciar dous grandes grupos en función de si afecta aos linfocitos tipo B ou T. As LAL de tipo B son, practicamente, a maioría dos casos. Desde a AECC habemos apoiados diferentes proxectos que obtiveron resultados en ambos os tipos de leucemia.\nPor exemplo, a investigación dirixida pola doutora Clara Bo (Institut de Recerca contra a Leucemia Josep Carreiras) permitiu identificar una alteración cromosómica que inflúe na agresividade deste tumor. Esta alteración é un bo marcador que pode axudar a mellorar o diagnóstico, estratificación e prognóstico dos pacientes pediátricos con leucemia linfoblástica aguda.\nNesta liña, o investigador predoctoral Adrián Montaño (CIC-Salamanca) e o seu equipo confirmaron a importancia dunha alteración xenética paira a supervivencia das células tumorales deste tipo de leucemia linfoblástica aguda. Esta alteración podería ser un punto débil deste tipo de cancro contra o que desenvolver fármacos paira mellorar o tratamento en casos de resistencia.\nOutro proxecto de investigación en leucemia linfoblástica aguda, pero neste caso de tipo T, é o da doutora María Luisa Toribio (CBMSO – CSIC). O seu traballo identificou una molécula que resulta ser un punto débil da leucemia linfoblástica aguda, ao cal se pode atacar especificamente con determinados fármacos facendo que o tumor non poida progresar e, desta maneira, previr as recaídas.\nNova liña de investigación en neuroblastoma\nO neuroblastoma é un tumor sólido que só se desenvolve en nenos, xeralmente menores dos cinco anos.\nDentro dos proxectos de investigación que a Asociación Española Contra o Cancro apoia, destaca paira este tipo de tumor infantil o estudo dirixido pola doutora Rosa Noguera (INCLIVA). Grazas a este proxecto conseguiuse identificar una molécula crave (vitronectina), que podería influír no crecemento e a metástasis do neuroblastoma. A investigación apunta a esta molécula como una posible diana terapéutica paira impedir que as células tumorales de neuroblastoma poidan invadir outras partes do corpo.\nPor último, cabe apuntar o proxecto da doutora Ana Fernández Teijeiro Álvarez, paira a creación da plataforma ECLIM-SEHOP, que facilita a participación de España no desenvolvemento de ensaios clínicos en oncoloxía pediátrica. En total, en tres anos brindou soporte a máis de 20 ensaios clínicos, oito estudos observacionales, e implicando a máis de 150 pacientes.\nA investigación en cancro ten nome de muller\ncancro cancro infantil tumor


Fondos Next Generation UE | ABANCA\nNext Generation: financiamento e asesoramento\nPlacas solares, vehículos eléctricos ou híbridos enchufables, instalacións eólicas… Unha oportunidade histórica para facer crecer a túa empresa.\nPlacas solares, adquisición de vehículos híbridos enchufables ou eléctricos, proxectos de dixitalización… En ABANCA creamos produtos específicos de financiamento e asesoramento para que a túa empresa poida obter o máximo partido das subvencións recollidas no programa Next Generation. Podemos axudarte coa tramitación das axudas, anticiparche o importe da subvención e darche financiamento en condicións moi vantaxosas.\nSexa como sexa a túa empresa, non dubides en consultar as opcións que tes á túa disposición.\nBuscador de axudas e asistencia na xestión\nAxudámoste: procura e tramitación\nSabemos que non todas as empresas teñen o tempo ou os recursos necesarios. Por iso, poñemos á túa disposición un servizo especializado para que poidas delegar a procura e tramitación de subvencións enmarcadas no programa Next Generation. Existen diferentes modalidades de colaboración, pensadas para todo tipo de empresas.\nProdutos específicos para o programa de axudas Next Generation\nPréstamos, anticipos, avales...\nOs especialistas de ABANCA desenvolveron novos produtos específicos para este programa, con mellores condicións que os produtos de financiamento habituais. Préstamos para desenvolver o proxecto subvencionado, anticipos para poder dispoñer da subvención canto antes, avais para axudarche na tramitación… Non deixes pasar a oportunidade e consulta cos nosos expertos.\nRenova os coches, furgonetas ou motos da túa empresa\nRenova a túa frota\nHai moitos outros motivos para facelo, pero as axudas europeas ofrécenche unha oportunidade excepcional para renovar o teu parque móbil. Poderás consultar o catálogo de vehículos híbridos enchufables e eléctricos susceptibles de ser parcialmente subvencionados. Axudámoste co financiamento ou anticipámosche o importe da axuda.\nInicia a túa andadura hacia unhas fontes de enerxía máis sostibles\nPlacas solares, instalacións eólicas...\nMoitas liñas de axudas enmarcadas nos fondos Next Generation, tanto a nivel estatal como autonómico, están destinadas a proxectos de transición cara a fontes enerxéticas limpas. Axudámoste co financiamento do proxecto ou anticipamosche o importe da subvención en condicións especiais moi competitivas.


Como soportar a quimioterapia | Consumer\nComo soportar a quimioterapia\nCada vez contrólanse mellor as náuseas con tratamentos médicos ou alternativos, hábitos alimentarios e exercicio físico\nA quimioterapia é un tratamento con sustancias químicas que se administra para superar a tuberculose, algunhas enfermidades autoinmunes e o cancro, aínda que este termo asóciese máis a enfermidades neoplásicas. A pesar dos beneficios que achegan estes medicamentos citostáticos, os seus efectos secundarios non son nada despreciables. Se non se controlan de maneira adecuada, prexudican gravemente a calidade de vida. Os vómitos e as náuseas son dúas das consecuencias máis habituais, que afectan ao 50% dos pacientes.\nAs náuseas son sensacións desagradables, controladas polo sistema nervioso, que se manifestan na parte posterior da garganta, a intervalos, e poden culminar con vómitos. A pesar do aparatoso do episodio, non é máis que unha protección natural do propio corpo, que permite protexelo de tóxicos ou velenos. Xunto coa alopecia, as náuseas e os vómitos sempre foron os principais medos da quimioterapia. Ter baixo control os dous últimos é o obxectivo da publicación “Sentir ben! Náuseas e vómitos baixo control”, editada pola Sociedade Española de Oncoloxía Médica (SEOM), o Grupo Español de Investigación en Cancro de Mama (GEICAM), a Federación de Mulleres con Cancro de Mama (FECMA) e o grupo de investigación Solti.\nO control destes dous efectos secundarios “axuda a mellorar a calidade de vida do paciente, que é moi importante”, indica Laura García Estévez, do Centro Integral Oncolóxico Clara Campal (Madrid) e unha das autoras do libro.\nAínda que unha das principais preocupacións dos tratamentos oncolóxicos céntrase na eficacia, hai outras inquietudes por minimizar os seus efectos secundarios, sobre todo, as náuseas e os vómitos. Non controlalos ou subestimarlos pode prexudicar a calidade de vida do paciente e traducirse en trastornos metabólicos, diminución nutricional e anorexia, deterioración do estado mental e físico, interrupción do tratamento antineoplásico e alteración da capacidade funcional.\nA publicación, que axuda a afrontar un problema real e frecuente, céntrase en mulleres con cancro de mama que reciben tratamento, “aínda que os consellos poden extrapolarse a outros cancros”, como asegura García Estévez, a condición de que utilicen “a mesma quimioterapia que no cancro de mama”. Nos tratamentos que administran fármacos como o platino, que son moi emetizantes (provocan moitas náuseas e vómitos), hai que extremar máis as precaucións, engade esta experta.\nNun tratamento quimioterápico, as náuseas e vómitos poden ser anticipatorios, agudos ou retardados. Os primeiros, que padecen o 29% (náuseas) e o 11% (vómitos) dos pacientes, desenvólvense antes ou durante a quimioterapia, son consecuencia dos primeiros cheiros tras o tratamento: o cheiro da habitación ou do alcol, entre outros. Os agudos son os máis comúns e danse durante as 24 horas posteriores ao comezo da quimioterapia. Dependen, sobre todo, do tipo de fármaco, da hora da administración e da dose. As náuseas e vómitos retardados, tamén chamados crónicos, detéctanse un día despois de recibir o tratamento.\nAdemais dos tratamentos médicos, algunhas terapias complementarias poden aliviar ao paciente\nCon todo, non todos os pacientes sofren estes molestos síntomas. As causas máis habituais, ademais dos medicamentos citostáticos, son a aplicación de radioterapia ao tracto gastrointestinal, ao fígado ou ao cerebro, así como o crecemento de tumores nestas rexións ou a hipercalcemia (aumento da cantidade de calcio no sangue), a deshidratación ou o exceso de auga nos tecidos, o estreñimiento, infeccións ou problemas renais e ansiedade.\nA evidencia empírica xa deu información moi valiosa aos oncólogos e hoxe en día disponse de diversos tratamentos antieméticos que melloraron moito a situación, en comparación con anos atrás. Os máis coñecidos son os antagonistas da serotonina, os inhibidores do receptor NK-1 e os corticoesteroides. Con todo, queda moito camiño por percorrer.\nAdemais destes tratamentos médicos, algunhas terapias complementarias, que non os substitúen, poden aliviar ao paciente. Teñen máis probabilidade de ser efectivas, aínda que aínda con pouca evidencia clínica que o sosteña, a acupuntura, a acupresión (similar á acupuntura pero con presión manual ou cos cóbados), musicoterapia, técnicas de relaxación, información e educación e o uso terapéutico do cannabis (aprobado en Cataluña para persoas que non responden o tratamento habitual, non así no resto de comunidades autónomas).\nOutras terapias alternativas, sen eficacia científica demostrada, son a hipnosis, o ginger (planta de alta tradición medicinal), a aromaterapia, o exercicio e a relaxación. García Estévez non dubida das bondades deste tipo de tratamentos: “Axudan a relaxar á muller antes ou despois da quimioterapia”. Isto xa reporta un gran beneficio. Respecto ao cannabis, asegura tamén que, en xeral, favorece o control dos efectos das náuseas.\nAlimentación e exercicio\nA actuación dos pacientes para reducir estes desagradables síntomas ten un papel crave, sobre todo, na alimentación e na actividade física. “Hai diversos trucos caseiros para evitar as náuseas e vómitos, que axudan a soportar a quimiorerapia”, afirma Estévez. As recomendacións máis habituais céntranse en comer e beber amodo e en pequenas cantidades ao longo do día, evitar comidas doces, ricas en graxas ou fritos, así como con aromas moi fortes, e tomar alimentos fríos ou a temperatura ambiente. Tamén se aconsella comer antes de recibir a quimioterapia e esperar polo menos unha hora antes de volver comer ou beber tras a sesión.\nRespecto das bebidas, as frías e con gas melloran, en parte, a sensación de náuseas, en especial, se se toman en cantidades pequenas pero frecuentes. Aínda que unha hidratación adecuada pode axudar a reducir a sensación desagradable, un exceso causa, a miúdo, o efecto contrario.\nEn canto ao exercicio físico, depende de cada persoa. O repouso é bo para mellorar síntomas de cansazo e mesmo de náuseas e vómitos, pero cando o paciente está ben, a actividade física benefícialle: dar paseos, natación ou ximnasia acuática son as actividades máis aconselladas.\nA figura dun fisioterapeuta axudará a decidir que exercicio é o máis adecuado en cada caso. Aínda que non está demostrado que a actividade deportiva evite as náuseas e os vómitos tras a quimioterapia, axuda a reducir a sensación de cansazo que provoca.\nSEMANA CONTRA A LEUCEMIA\nDo 21 ao 28 de xuño celébrase a Semana Europea contra a Leucemia. Preto de 5.000 persoas enferman cada ano en España. O 75% dos nenos, principais vítimas deste tipo de cancro, e a metade dos adultos conseguen superar a enfermidade. A leucemia é consecuencia da produción excesiva de glóbulos brancos. Hoxe en día, o principal tratamento é o transplante de medula ósea, que permite a súa curación ao substituír as células defectuosas por outras procedentes dun doante san.\nCon todo, conseguir un doante compatible é moi difícil. Por este motivo creouse en 1991 o Rexistro Español de Doantes de Medula Ósea, REDMO, unha iniciativa da Fundación Internacional Josep Carreiras, que recolle información dos doantes españois e está en contacto con outros rexistros ao redor do mundo. Esta dificultade de doantes supérase grazas aos tratamentos con células nai, que eluden os problemas de compatibilidade.\nCon este tratamento, a evolución da enfermidade mellorou nos últimos anos. Os pacientes máis novos entran en fase de remisión inicial da leucemia tras a quimioterapia, pero un número importante sofre recaída. O transplante de células nai ataca as células orixinarias do tumor.\ncancro náuseas-gl quimioterapia


O'Potiños presenta unha nova edición do Arenteiro Fotográfico - BadalNovas\nInicio Actualidade O’Potiños presenta unha nova edición do Arenteiro Fotográfico\nA mostra “Arenteiro Fotográfico”, que se desenvolverá nos meses de outubro e novembro en distintos espazos do Carballiño e a Almuzara, incluirá 16 exposicións individuais e colectivas de fotógrafos de toda Galicia, España e incluso do estranxeiro.\nEsta iniciativa, que organiza a Asociación Fotográfica O´Potiños, e que foi presentada esta mañá no salón de plenos do concello do Carballiño inaugurarase o día 3 de outubro na Casa da Cultura.\nNo acto de presentación estiveron o concelleiro de Cultura, Diego Fernández, e o presidente da Asociación Fotográfica O´Potiños, Manuel Blanco.\nDiego Fernández agradeceu o traballo que realiza a asociación O´Potiños e felecitou ao colectivo por organizar un evento de tanta trascendencia, nunha situación como a que estamos, e que situará, unha vez mais, ao Carballiño como un referente fotográfico en Galicia nestes próximos meses, coa presencia de destacados fotógrafos de toda Galicia.\nManolo Blanco, informaba que este ano adiantouse a data para que no coincidira co Nadal. Esta edición terá unha homenaxe a fotografa Mari Izquierdo cuxa fotografía é a imaxe do cartel. Contará con 16 exposicións repartidas en distintas ubicacións do Carballiño e tamén na Almuzara.\nTamén vaise facer unha homenaxe a un persoeiro moi ligado ao Carballiño, a Moncho Fuentes, reporteiro gráfico en numerosos medios de comunicación.\nComa prato forte estará dando a master class no Carballiño os días 16, 17 e 18 de outubro Gervasio Sánchez, fotoperiodista bélico mundialmente coñecido. A presentación do día 16 ás 20h será de entrada libre e para as outras dúas xornadas haberá que inscribirse.\nExpourense inaugura o II Congreso Internacional sobre Augua e Saúde de Termatalia


DOG Núm. 32 Mércores, 17 de febreiro de 2021 Páx. 10101\nEXTRACTO da Resolución do 3 de febreiro de 2021, da Secretaría Xeral da Emigración, pola que se aproban as bases reguladoras para a concesión das axudas extraordinarias e as de reforzo COVID-19 a persoas emigrantes galegas retornadas e se procede á súa convocatoria para o ano 2021 (código de procedemento PR905A).\nPoderán ser beneficiarias destas axudas as seguintes persoas que, residindo fóra de España con nacionalidade española, establezan a súa residencia na Comunidade Autónoma galega:\nb) Os cónxuxes ou persoas con unión análoga á conxugal das persoas galegas e nacidas en Galicia.\nc) Os descendentes por consanguinidade das persoas galegas e nacidas en Galicia.\nEsta resolución ten por obxecto aprobar as bases que regularán o procedemento de concesión, en réxime de concorrencia non competitiva, de dúas liñas de axudas non periódicas, dirixidas a persoas emigrantes galegas retornadas á Comunidade Autónoma de Galicia que carezan dos recursos suficientes:\n– Liña 1 «Axudas extraordinarias»: teñen por finalidade axudar a facer fronte aos gastos extraordinarios da unidade familiar derivados do retorno.\n– Liña 2 «Axudas reforzo COVID-19»: teñen por finalidade apoiar a unidade familiar polas dificultades de inserción sociolaboral no contexto actual de pandemia.\nResolución do 3 de febreiro de 2021, da Secretaría Xeral da Emigración, pola que se aproban as bases reguladoras para a concesión das axudas extraordinarias e as de reforzo COVID-19 a persoas emigrantes galegas retornadas e se procede á súa convocatoria para o ano 2021 (código de procedemento PR905A).\nPara a concesión destas dúas liñas de axudas destinarase un crédito de dous millóns douscentos mil euros (2.200.000 €) con cargo á aplicación orzamentaria 04.30.312C.480.2 dos orzamentos xerais da Comunidade Autónoma de Galicia para o ano 2021. En todo caso, destinarase un importe de 500.000 € do crédito total á liña de Axudas reforzo COVID-19.\nO prazo para presentar as solicitudes será desde o día seguinte ao da publicación desta resolución no Diario Oficial de Galicia ata o 30 de setembro de 2021 incluído.


A Luz vai contigo\nSempre á procura da beleza, Luz. Forxadora de beleza nos poemas, nas pinturas e colaxes coas que agasallaba ás amizades, na música, na actitude persoal. Teño diante un debuxo que acompaña o poema "Ferida laranxeira", a rapaciña descalza cargando sobre un molido as laranxas de ouro. Beleza rebordando, deitando fóra no sorriso. Gravada na memoria unha imaxe de Luz nos anos 80, a bordo dun barco na Ría de Vigo, recitando un poema de Eduardo Moreiras; a namorada que imaxinaran Mendiño ou Martín Codax. Eu acababa de ler Códice Calixtino, causáranme fonda impresión os poemas, os soños desvalidos, e sobre todo a breve presentación identificando poesía e luz, "cada poeta engade unha faísca de claridade ao poema total", o xeito de prender unha lámpada, un lume que arde sen consumir. E finalizando: "Mais a luz vai comigo".\nDespois a morte de Eduardo, a transformación da dor nun pranto luminoso, Prometo a flor do loto, convocando aqueles anxos da garda con patíns brancos mentres aprendía a vivir. Non podo esquecer que en 1998 Luz formou parte do xurado que outorgou o premio Esquío a Catálogo de velenos, o meu primeiro intento de percorrer os camiños da poesía. Pois seguía con atención os esforzos poéticos da xente máis nova, ao tempo que dialogaba con Rosalía: quen senón Luz podía entregarnos a Vida secreta de Rosalía, "Quero restituír as páxinas borradas pola morte". Luz, complexa e múltiple, a quen coñeceu unicamente a poeta cústalle imaxinar un pasado deportista, de xogadora de baloncesto, percorridos de varios quilómetros coa bicicleta que emprendía diariamente até case facer oitenta anos: "mira, mira que músculos nas coxas, é polo ciclismo". Devorando a vida con todas as súas cores e tebras, a paixón física e a do espírito. Disciplinada, respondendo sempre ás convocatorias e chamadas da academia; moderna, comunicándose connosco a través do correo electrónico até poucas semanas antes da súa morte, xa entrando e saíndo do hospital, nunha mensaxe cortada como os versos dun poema: "Biquiños da vella Luz // Quérote". Atenta a dar os días nos aniversarios. En 2016, próxima a facer 95 anos, agasállanos cun libro sorprendente, Rosa tántrica, harmonizando Paracelso e Borges. Un libro que resoa en min, por ser devota da poesía de Borges, de La rosa profunda, dos seus hendecasílabos, do seu limiar, "un escritor debe ser leal á súa imaxinación". Borges imítase a Luz: "Soy el que ve las proas desde el puerto; / soy los contados libros". Luz conversa con Georgie Luis Borges, contemplándoo adolescente, cruzando a ponte Halfpenny sobre o río Liffey en Dublín. Irlanda e Dublín, onde vive a súa filla Mónica, no centro dos seus afectos, dos seus poemas en As arpas de Iwerddon. No libro XI de Rosa tántrica soñan os tigres annamitas, dreamtigers. Sétima lectura de Paracelso, di Luz, facendo rexurdir da cinza a rosa do primeiro día. Aínda daría ao prelo en 2018 un último poemario, dedicado á súa nai, Pazo de Tor, teimando en chamar polas rosas:\nEu son a creatura que chama polas rosas\nás portas do misterio\nTodo se fai milagre\nna patria dos oráculos\ne agardo o compromiso\nde saber que aínda existo.\nHai dúas semanas, nunha conversa telefónica con Víctor Freixanes, unha despedida, dixo: "Estou feliz. Vivín feliz e agora vou a outro lugar e desde alí terei conta de vós." Canto o necesitamos nestes tempos de tribulación! Luz, a poeta encandeante, a amiga entrañábel, aínda existes e sempre existirás nos teus poemas. A luz vai contigo.


Noticia - Arrinca a nova oficina virtual tributaria do ORAL un paso máis para situarnos como administración referente na aposta polas novas tecnoloxías - Actualidade - Deputación de Pontevedra\nArrinca a nova oficina virtual tributaria do ORAL, "un paso máis para situarnos como administración referente na aposta polas novas tecnoloxías"\n"Fai catro anos a relación da Deputación coas novas tecnoloxías era unha eiva moi importante polo que este Goberno non deixou de dar pasos adiante", asegurou Silva\nA Deputación de Pontevedra vén de poñer en marcha a nova oficina virtual tributaria do ORAL, o servizo provincial de recadación de tributos e ingresos, a través da que calquera persoa pode facer as súas tramitacións en liña, sempre e cando o seu Concello teña delegada a súa xestión neste servizo provincial. "Damos un paso máis para situarnos na vangarda e como referente dunha Administración que aposta polas novas tecnoloxías e porque a relación entre administración e cidadanía sexa o máis doada e transparente posible", sinalou a presidenta provincial, Carmela Silva, na presentación da nova oficina virtual tributaria, xunto a responsables do servizo. O acto tivo lugar hoxe nas oficinas do ORAL na cidade de Pontevedra.\nCarmela Silva engadiu que cando chegou este Goberno provincial, "a relación entre Deputación e novas tecnoloxías era unha eiva importante e nós non deixamos de dar pasos adiante para ir avanzando e adaptándonos aos tempos que corren, nos que as persoas demandan cada vez máis servizos virtuais". A presidenta amosouse moi satisfeita e orgullosa de que "con este Goberno chegou tamén a Administración electrónica á provincia de Pontevedra. Impulsamos unha nova web, moderna, accesible e transparente; deseñamos plans para dotar aos concellos das ferramentas máis avanzadas para facilitarlles o trato coa veciñanza; e agora impulsamos a oficina virtual do ORAL para facer máis doados os trámites".\nÁ nova oficina virtual tributaria do ORAL pode accederse desde calquera sección da páxina Web da Deputación, www.depo.gal, xa que hai dispoñible un acceso directo na cabeceira da Web para poder velo facilmente. No novo espazo virtual, as usuarias e usuarios poden facer todos os trámites: pagar ou domiciliar recibos e liquidacións; presentar solicitudes, recursos e documentación; modificar datos fiscais; realizar autoliquidacións do imposto de vehículos; identificar á persoa condutora nunha sanción de tráfico; subscribirse a unha caixa de correo de notificacións electrónicas ou recibilas por correo e SMS; obter información de obxectos tributarios, expedientes ou embargos; e por último, obter duplicados de recibos. Con todo, a nova oficina virtual irá cambiando e modificándose a medida que se detectan novas necesidades, carencias ou que se vaian reclamando novos servizos, por parte dos concellos ou das usuarias e usuarios. Ademais desta nova oficina virtual tributaria, as oficinas físicas do ORAL seguirán estando activas para as persoas que prefiran facer os trámites de xeito presencial.\nA presidenta provincial aproveitou a presentación de hoxe para agradecer o traballo realizado por todo o persoal do ORAL "polos servizos que lle prestan á cidadanía na provincia de Pontevedra. Sería imposible que os concellos de menos de 20.000 habitantes puidesen xestionar un servizo tan importante sen as ganas e o empeño destas traballadoras e traballadores, aos que sen dúbida ningunha lles temos que poñer de nota matrícula de honor". Así mesmo, Silva louvou o traballo realizado polo persoal do servizo provincial de novas tecnoloxías, "grazas ao que estamos transformando a provincia de Pontevedra e acercando as novas tecnoloxías á xente para mellorar os servizos que prestamos".\nO ORAL é o servizo da Deputación encargado de realizar a xestión, inspección e recadación de tributos e outros ingresos de dereito público dos concellos que delegan as súas competencias na institución provincial. Encárgase tamén dos trámites e xestións relacionados coa competencia sancionadora que lle sexa delegada, especialmente no relativo ás multas de tráfico. Os servizos que se ofrecen no ORAL abranguen a información ás persoas contribuíntes, tramitación de expedientes, emisión de documentación, tramitación de expedientes catastrais e asesoramento sobre recursos e comparecencias presentados no Catastro.\nAo ser un servizo centralizado, calquera persoa pode facer un trámite relativo a calquera concello da provincia en calquera das súas 14 oficinas: Pontevedra, Caldas, Cambados, Cangas, A Estrada, Lalín, Moaña, Nigrán, Ponteareas, O Porriño, Sanxenxo, Tui, Vigo e Vilanova de Arousa. Disponse ademais de 9 puntos de atención que funcionan un ou dous días á semana en Arbo, Bueu, A Cañiza, Crecente, Covelo, As Neves, Ponte Caldelas, O Rosal e Tomiño.\n24 xuño 2019, museo, exposicion\nDepoAventura A Lanzada arranca este domingo con 11 quendas repletas de actividades dirixidas a 2.200 mozas e mozos da provincia\n22 xuño 2019, o grove, a lanzada, xuventude, depoaventura\n22 xuño 2019, depotermal\n22 xuño 2019, formación, príncipe felipe, obras\nCarmela Silva celebra o fallo do supremo sobre la manada: "esta sentenza é un antes e un despois na loita das mulleres polos nosos dereitos"\n21 xuño 2019, mulleres, dereitos


Artigo: O magosto da parroquia de Zarracós contou coa participación de 125 persoas na súa edición de 2019 | Asociación de Veciños San Andrés de Zarracós\nO magosto da parroquia de Zarracós contou coa participación de 125 persoas na súa edición de 2019\nA tradicional celebración tivo lugar o pasado sábado, día 9 de novembro do 2019\nO pasado sábado, día 9 de novembro, tiña lugar a XXVI edición do tradicional magosto da parroquia de Zarracós, unha das celebracións mais arraigadas e con máis sabor popular da nosa parroquia e da provincia.\nEste ano a choiva e o frío fixéronse notar dende primeiras horas da mañá e ó igual que o ano pasado houbo que cubrir o soportal do local social cun plástico, para así aproveitar o espazo ó máximo e dar acubillo a todos os participantes que se animaron a asistir a esta festa gastronómica. Pois ben, baixo estas intempestivas condicións meteorolóxicas a iso das nove e media da mañá un grupo de voluntarios provistos de varias motoserras, machadas e un par de tractores dispuxéronse a ir buscar leña ó piñeiral, ó mesmo tempo, outro grupo de voluntarios carrexaba un par de tractores de leña de castiñeiro e xa na semana previa outro grupo de voluntarios e voluntarias carrexaran un piñeiro seco do monte comunal. Así, con case que cinco tractores de leña, a gran fogueira quedaría acesa a iso das once da mañá para xa non apagarse ata ben entrada a noite.\nUnha vez acendido o lume daría inicio unha nova edición do magosto, que tal e como ven sendo de costume nos últimos anos, volvería contar coa excepcional participación de 125 veciños e veciñas, consolidando así unha liña constante de asistencia que nos enche de orgullo e nos da forza para continuar ó ver que nas pequenas parroquias do rural ourensán aínda queda moita vida, soamente se necesitan gañas de pasalo ben e de unirse en irmandade veciñal. A continuación, varias voluntarias e voluntarios irían preparando a comida: cortando as empanadas, os lacóns, o pan e as bicas, repartindo a bebida e os utensilios para comer.... e outros irían asando os chourizos e as castañas, que novamente volveron a ser as estrelas indiscutibles da celebración, sobre todo debido a súa escaseza no presente outono.\nEste ano, moi o contrario do que aconteceu en anos anteriores, a sobremesa estivo realmente animada grazas o gran mestre do acordeón: Bieito Blanco, que incentivou o espírito máis festeiro dos presentes que non dubidaron en entoar as cancións máis tradicionais do cancioneiro popular. Mentres, outros aproveitaron para xogarlle unha partidiña de cartas ou manter animadas conversas e así facer tempo para a cear a gran cantidade de comida que sobrou do mediodía.\nPulsa aquí para ver a galería fotográfica do Magosto Zarracós 2019\n11 de Novembro do 2019


Desprázate cara abaixo co rato ou o teclado\n“Pra ledicia de todos e pra enseño de moitos, sae oxe Nós”\nO30 de outubro de 1920 Galicia foi testemuño do nacemento dunha nova revista que saíu do prelo co significativo título de Nós: boletín mensual da cultura galega. Pero non foi unha publicación máis, Nós converteuse nun dos referentes da cultura galega do século XX, de tal xeito que resulta imposible imaxinar a Galicia de hoxe sen a súa contribución.\n“Oxe chegou á vida na nosa Terra unha xeración que se deprocatou do seu imperioso deber social de crearen pra sempre a cultura galega”\nA revista pretendía reivindicar a cultura propia de Galicia a través do estudo científico e da creación literaria, superando os tópicos e o descoñecemento. Os traballos publicados en Nós serviron para establecer as bases da identidade cultural do noso país e para normalizar o uso do galego. A lingua é un dos elementos vertebradores de Nós, xa que a revista está integramente escrita en galego, desde os estudos científicos ata os anuncios publicitarios.\nPara reforzar a idea de dignificación da cultura propia, buscouse un deseño gráfico que contribuíse a crear unha estética xenuinamente galega. Castelao, director artístico de Nós, é o creador da marca gráfica da revista, para a que utilizou elementos da cultura popular transformándoos en símbolos que nos identifican como pobo.\nFoi que n-unha noite moura os do lugar, armados ladrós, roubaron o tesouro d’un sonadomosteiro.\nAgardand’o intre do reparto da riquesa o capitán enterrouna en sitio segredo; mais ó siguente día o capitán aparecen morto no seu leito e nunca máis se soupo do tesouro.\nDend’aquela todas foron desgracias. Morrian as xugadas, merábanse os froitos da terra, morrían entagrañados os rapaces, secándose as fontes... Pra escorrental-o mal fado ergueron cruceiros aieto. No remate sóupose todo e ainda ese o ugar está illado das xentes de ben\nVer outra obra\n¡Ou, soave ilusión céltiga a da inmortalidade!\n¡Ou, raza prisioneira da diviña Saudade!\nBreogán, pai dos pobos, o das míticas velas\nenfiadas a inota, mariña inmensidade,\ntiña a arela inquedante de contar as estrelas.\nCo-a sede de infinito que o seu peito runxía,\nna costa brigantiña, sobre un rochedo, erguéu\nunha torre depedra. Dende a torre seguía,\ncando sereo e limpo o ceo estrelecía,\no ir e vir dos mundos á voz do grande Theut.\nHérbas de néboa soñada\nríos de luar ao pé.\n-ai – le – le – lo, ai – le – lé-\nBarqueiras, duas horas novas,\nnenas inda, cinco e seis:-\nUnha, remeira de sombras;\noutra, branca, timonel.\nRonseles de seda verde\nsua voz nada de recén.\nNela se dórme un luceiro,\npastor de lúas de mel.\nRío abaixo, río arriba\nandan a buscar na néboa\na flor nova do mencer.\npor AQUILINO I. ALVARIÑO\nEstrala un cramor de sinos\ne a Pomba da Renascencia,\ndesde o ceo portando\na verde ponla da paz,\nÔ seu arredor en circo,\nEU SON DA TERRA CELTA\nEu son d’a terra celta d’as néboas e d’os fumes,\nd’os días de Sol, momos, d’as noites de luar...;\na d’as frolídas veigas, a d'as ínxentes cumes,\nd’os regos bulizosos, d’o maíno ou rouco mar.\nEu son d’a nobre e forte Galicia, a malfadada,\na d’as morriñas santas, a xenerosa fiel;\nd’os xeórxicos nouturníos, de musa namorada,\nbaruda de costumes, fidalga de broquél.\nAlí, d’a lus enxérganse acesos resprandores\nd’a miudiña brétema pol-o cribado túl;-\norquestran os outeiros, seríns e reiseñores,\nas noites son caladas, o ceu de dombo azúl...\nBailava corpo belido\nque nunca ouvera amigo\nBailaba corpo delgado\nque nunca ouvera amado\nChoutan ledicias no prado\n-florido de tí quedei-\nque s’escache o sol dourado.\n¡Amores ei, amores ei!\nAgroma o prado ledicias\npor tí e por mín, ben-o-sei-\no sol ouro para albricias.\nNo estuche d’un prado d’ouro\ngardas, que ben cho mirei,\nun non tocado tesouro.\nLedicias no prado choutan-\n¡canta tí que eu bailarei-\ni-os dedos do sol t’apoupan.\nPra que os teus labios maduren\nun sol novo che darei\n-pra que os meus bicos aturen-\nO prado a florir de soles\nque pra tí seiturarei,\ncando en meus brazos t’arroles.\nLedo s’alporice o prado\nque do teu prado gostei\nnun leito de sol dourado...\nPaxaro, non è nada,\nnon, non ten azas\n“O neno dixo:\n-Ollei un paxaro.\nEl fuxíronos as máns\nUnha morea de cristal.\nDiante do muiño.\nA soma mollada da soleira,\ndebaixo dos albres,\nO espazo aceso de verde.\n-Enriba canta un merlo.\nI-o âr trocouse en flauta.\nsen prumax, fría.\n-Teño unha pomba:\nE as máns puxéronse mornas, ocas\nSobor da cibdade\npinga unha fina choiva.\nE sobor do noso corazón\ncomenzou a chover docemente\nLOÍS V. F. PIMENTEL\nQué soñada noite ou espada decídeme\nQué outo pino decídeme si eu quixera ser home.\nArume ou fino corazón chorando.\nDecídeme simpremente si cada fronte ou medo\ninevitabel peito atravesado de terra me recolle descoñecido.\nquero, quero volver a poñer a miña gorra mariñeira\ncando entre o meu sono i eu cantaba a luz.\nEu compárome aos mortos.\nDeixadas quedan as rúas a aqueles que teñen corpo\na aqueles que soñan con pechaduras e tellado.\nO meu corpo xa está durmindo naquela poboación lacustre\nque busquei durante vintedous anos e oito meses\nnaquela poboación lacustre derrubada\npol-os coléricos peixes das grandes mareas atrasadas.\nDend'os caminos do mundo,\nque sempre van car'a algures,\nsíntense os voos das almas\nque saben chegar ôs cumes.\nSon as almas que se queiman\nno fogo das inquedumes;\nson as eternas viaxeiras\ndos desacougos, que fuxen\ndas lameiras d'acá embaixo\ni-as rexiós sereas suben,\nbuscando as novas auroras\nond'están as novas luces.\nUn santo romanticismo\nlles dá empuxe,\ne un amor de humanidade\nfainas caminar pr'algures.\nNon lle cortédel-as aas;\ndeixádeas ir car‘as nubes\nhastra que en augas lumiosas\nde redención se batuxen,\npra que a lus dos novos tempos\nbaixe â terra e nos alume.\nque pasachel-o mar! O\nda campaiña de San Patricio zoando vai!\nIrlanda! Irlanda irmán!\nTen unha nova estrela o noso ceo\nas vellas feridas do vello Breogán...\nque pasachel-o mar!\nA lanza groriosa dos feitos heroicos e os sagros misterios\nen alto... afiada... na man!\n“Os colaboradores de Nós poden ser o que lles pete”\nOss escritores que se poden ler en Nós son do máis diverso. Temporalmente, os autores de máis idade representan a continuidade co Rexurdimento. Como alma da revista están os intelectuais do Grupo Nós en sentido estrito: Vicente Risco, Otero Pedrayo, Castelao, Cuevillas, Arturo Noguerol,... Tamén participou nela unha xeración de autores máis nova (Fole, Bouza-Brey, Fernández del Riego,...) que continuaron a traballar para a cultura galega desde diferentes postos e lugares ata o cambio de século.\nVer a revistas\nIlustración orixinal de Xosé Conde Corbal\n“Nós abre as suas páxinas a prestixiosas persoalidades estranxeiras que contan de nos honrar co'a sua colaboración”\nA revista Nós, impulsada e dirixida por Vicente Risco, tiña como un dos seus obxectivos principais universalizar a cultura galega. Por un lado pretendeu difundir internacionalmente, sen intemediarios, o coñecemento científico e humanístico que se estaba a producir en Galicia. Por outro, a intención foi traer a Galicia as novas ideas que se estaban desenvolvendo nese momento en Europa. Para Nós foi fundamental dar a coñecer outras culturas que consideraron afines á galega, como a portuguesa, a catalá, a bretoa ou a irlandesa, que nese tempo estaba a converterse nunha nación independente.\nDentro desta tarefa de achegar outras culturas, Nós ofrece as primeiras traducións ao galego de obras contemporáneas (o Ulysses de Joyce, traducido por Otero Pedrayo), clásicas (as Elegías de Ovidio, traducidas por Avelino Gómez Ledo) ou medievais (De correctione rusticorum de Martín de Braga, traducida por Paulino Pedret Casado). Nós foi unha publicación multidiscipliar. Os colaboradores da revista escriben sobre todas as temáticas que afectaban a Galicia. En Nós pódense ler artigos sobre arqueoloxía, arte, literatura, filoloxía, etnoloxía, música, xeografía, dereito, entomoloxía,... A revista articúlase como un punto de encontro entre a ciencia e as humanidades que se estaban a producir en Galicia nas décadas 20 e 30 do século XX.\nBanquete a Camilo Díaz Baliño pola súa marcha a Alemania para traballar nos talleres da Empresa Fraga. Foto Ksado, 1922?\nHomenaxe a Castelao en Lugo. 1932\nOfrenda floral na tumba de Xohán Vicente Viqueira, en San Xoán de Ouces, Bergondo. Plano enteiro de grupo de homes, no centro Manuel Lugrís Freire. 1930\nCastelao no Liceo de Santa Lucía. Entre 1930 e 1940\nRecepción de Castelao na Real Academia Galega. 1934\nRecibí extendido por Ánxel Casal en favor de Alexandre Bóveda pola suscripción de este á revista Nós: boletín mensual da cultura galega. 1934\nAsistentes ao banquete de homenaxe a Otero Pedrayo polo seu ingreso na Real Academia Galega. 1929\nÁnxel Casal Gosende. 1936\nDeseño de Camilo Díaz Baliño para a capa da colección Lar. 1925\nÁlbum Nós por Castelao. 1931\n“Imos trunfar por sermos nós, por sermos galegos, e por seren o Tempo e o Mundo os que o piden”\n“Os tempos son chegados...”. Os intelectuais que participaron en Nós sentiron que tiñan unha responsabilidade con Galicia que non podían eludir. O traballo ía a resultarlles duro, porque había moito que facer, pero non deixaron de estar inmensamente ilusionados coa tarefa de construír Galicia.\nConmemoración do centenario de Nós\nAmesma ilusión que estamos a poñer desde Galiciana-Biblioteca Dixital de Galicia, cen anos máis tarde, presentando este grafo de coñecemento da revista Nós. Unha forma nova e visual de presentar os datos de todas as persoas, lugares, entidades e acontecementos históricos que rodearon á revista Nós durante os seus 15 anos de vida. Esperamos que esta representación do universo de Nós como un todo conectado sirva para comprender mellor este fito fundamental da nosa cultura e ese período fascinante da nosa historia.\n“Nada mais. A todol-os que nos lean”


Gabriel Alén visita os parques empresariais de Pontedeva e Celanova onde a Xunta vai investir máis de 232.000 euros en melloras de accesibilidade e saneamento - BadalNovas\nInicio Provincia Gabriel Alén visita os parques empresariais de Pontedeva e Celanova onde a...\nGabriel Alén visita os parques empresariais de Pontedeva e Celanova onde a Xunta vai investir máis de 232.000 euros en melloras de accesibilidade e saneamento\nO delegado territorial subliñou que estas inversións amosan o compromiso da Xunta cos gobernos locais no desenvolvemento das súas infraestruturas e co fornecemento do tecido empresarial e industrial de Galicia\nO delegado territorial da Xunta en Ourense, Gabriel Alén, visitou esta mañá os parques empresariais de Pontedeva e Celanova aos que a Vicepresidencia segunda e Consellería de Economía, Empresa e Innovación destinou máis de 232.000 euros para mellorar as infraestruturas viarias e de saneamento dos polígonos industriais destes dous concellos emprendedores.\nO delegado territorial, acompañado polo alcalde en funcións, Juan Carlos González, desprazouse ao polígono de Trado, no concello de Pontedeva, para comprobar o estado das instalacións industriais, onde a Xunta vai investir 96.000 euros na mellora do vial de acceso para dotalo dos servizos necesarios como as reformas do pavimento, da rede de abastecemento e das beirarrúas.\nPosteriormente o delegado territorial trasladouse ao polígono industrial do concello de Celanova , onde a Xunta ten previsto financiar a execución de dous proxectos de mellora no parque empresarial por valor de case 137.000 euros. Actuarase na EDAR, coa instalación de novos equipos que permitan optimizar o seu funcionamento; e na mellora de accesibilidade e seguridade vial na que se executará a reparación das beirarrúas e das entradas ás parcelas, así como o acondicionamento do aparcadoiro para persoas con discapacidade\nGabriel Alén subliñou que estes investimentos amosan o compromiso da Xunta cos gobernos locais no desenvolvemento das súas infraestruturas e co fornecemento do tecido empresarial e industrial de Galicia.\nO delegado territorial lembrou que ámbolos dous polígonos industriais recibiron nos últimos anos do Goberno galego máis de 200.000 euros